S-1545/2020

Mál þetta, sem dómtekið var 18. maí 2020, var höfðað með ákæru, útgefinni af lögreglustjóranum á höfuðborgarsvæðinu 3. mars 2020, á hendur „Þ-kvk-þgf G-kvk-þgf, [...] fyrir eftirtalin umferðarlagabrot framin á höfuðborgarsvæðinu á árinu 2019, með því að hafa:

1. Föstudaginn 24. maí ekið bifreiðinni [...], svipt ökurétti, við Flatarhraun í Hafnarfirði á vegarkafla við Hafnarfjarðarveg, þar sem lögregla stöðvaði aksturinn.

[...]

Telst brot þetta varða 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Laugardaginn 8. júní ekið bifreiðinni [...], undir áhrifum áfengis (áfengismagn í blóði mældist 1,80 ‰) og svipt ökurétti, vestur Trönuhraun í Hafnarfirði við Stakkahraun, þar sem lögregla stöðvaði aksturinn.

[...]

Telst brot þetta varða við 1., sbr. 3. mgr., 49. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar ogtil að sæta sviptingu ökuréttar skv. 101. laga nr. 77/2019.“

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd [...] 1979. Samkvæmt framlögðu sakavottorði, dagsettu 24. febrúar, hlaut ákærða 30 daga fangelsisrefsingu með dómi Héraðsdóms Reykjavíkur 4. október 2006, m. a. fyrir sviptingarakstur. Þá gekkst hún undir sektarrefsingar með tveimur lögreglustjórasáttum, m. a. vegna sömu sakargifta, 24. janúar 2011. Hinn 16. október 2012 var ákærða með dómi Héraðsdóms Reykjaness dæmd í 30 daga fangelsi fyrir sviptingar- og hraðakstursbrot. Þá var hún með dómi Héraðsdóms Reykjavíkur 31. janúar 2014, dæmd í 60 daga fangelsi fyrir fíkniefna- og sviptingarakstur. Þann 29. nóvember 2017 var ákærða, með dómi sama dómstóls, sakfelld fyrir sviptingarakstur og dæmd til að sæta fangelsi í 90 daga. Þá hlaut hún dóm 16. maí 2018, m. a. fyrir sviptingarakstur og akstur undir áhrifum áfengis, og var henni þá gert að sæta fangelsi í 6 mánuði. Loks var ákærða dæmd í 5 mánaða fangelsi með dómi Héraðsdóms Reykjavíkur 20. febrúar 2019.

Við ákvörðun refsingar í máli þessu verður því tekið mið af því að ákærðu sé nú í áttunda sinn gerð refsing fyrir akstur svipt ökuréttindum og í þriðja sinn fyrir akstur undir áhrifum áfengis, allt innan ítrekunartíma í skilningi 71. gr. almennra hegningarlaga nr. 19/1940. Skýlaus játning ákærðu fyrir dómi horfi rá hinn bóginn til refsimildunar, sbr. 9. tl. 1. mgr. 70. gr. almennra hegningarlaga.

Með hliðsjón af sakarefni málsins og dómvenju þykir refsing ákærðu hæfilega ákveðin fangelsi í 9 mánuði.

Með vísan til lagaákvæða í ákæru er áréttuð ævilöng ökuréttarsvipting ákærðu.

Ákærða greiði málsvarnarþóknun skipaðs verjanda síns, Ó-kk-ef K-kk-ef E-kk-ef lögmanns, 91.760 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknar fulltrúi fyrir E-kk-þf L-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Þ-kvk-nf G-kvk-nf, sæti fangelsi í 9 mánuði.

Áréttuð er ævilöng ökuréttarsvipting ákærðu.

Ákærða greiði málsvarnarþóknun skipaðs verjanda síns, Ó-kk-ef K-kk-ef E-kk-ef lögmanns, 91.760 krónur og 24.598 krónur í annan sakarkostnað.

B-kvk-nf V-kvk-nf